Temeljem članka 2.12 stavak 5. Izbornog zakona Bosne i Hercegovine (,,Službeni glasnik BiH“, br. 23/01, 7/02, 9/02, 20/02, 25/02, 4/04, 20/04, 25/05, 52/05, 65/05, 77/05, 11/06, 24/06, 32/07, 33/08, 37/08, 32/10, 18/13, 7/14, 31/16 i 41/20), Naputka o utvrđivanju kvalifikacija, broja i imenovanju članova izbornog povjerenstva osnovne izborne jedinice u Bosni i Hercegovini (,,Službeni glasnik BiH“, br: 29/18 i 36/19), članka 22. točka 18. Statuta Općine Livno (,,Službeni glasnik Općine Livno“, broj: 5/08), članka 9. i 23. Privremene Statutarne odluke Grada Livna (,,Službeni glasnik Grada Livna“, broj: 2/18) i Odluke o raspisivanju javnog oglasa za imenovanje dva člana Gradskog izbornog povjerenstva, broj: 01-02-2307/23 od 3.7..2023.g, Gradsko vijeće Livno raspisuje

**JAVNI OGLAS**

**za imenovanje dva člana Gradskog izbornog povjerenstva Livno**

1. **Upražnjena pozicija za oglašavanje**

Raspisuje se javni oglas za imenovanje dva člana Gradskog izbornog povjerenstva Livno.

1. **Mandat i opis poslova člana gradskog izbornog povjerenstva**

Članove Gradskog izbornog povjerenstva Livno imenuje Gradsko vijeće Livno na razdoblje od sedam godina, a mandat im počinje teći od dana dobivanja suglasnosti od Središnjeg izbornog povjerenstva Bosne i Hercegovine na odluku o imenovanju donesenu od strane Gradskog vijeća Livno.

Poslovi Gradskog izbornog povjerenstva utvrđeni člankom 2.13. Izbornog zakona BiH su:

* Nadgleda i kontrolira rad Centra za birački popis iz članka 3.8 Izbornog zakona BiH;
* Određuje biračka mjesta na području općine za glasovanje na svim razinama vlasti u Bosni i Hercegovini;
* Provodi postupak imenovanja, imenuje i obučava članove biračkog odbora;
* Brine o sigurnosti i dostavljanju biračkim odborima izbornog materijala za glasovanje na svim razinama izbora u Bosni i Hercegovini;
* Obavještava birače o svim informacijama potrebnim za provedbu izbora, sukladno propisima Središnjeg izbornog povjerenstva BiH;
* Odgovorno je za uređenje biračkog mjesta i druge tehničke pripreme za izbore;
* Odgovorno je za pravilno brojanje glasačkih listića na biračkim mjestima i u općinskim centrima za brojanje;
* Objedinjuje rezultate izbora sa svih biračkih mjesta u općini, zasebno za svako tijelo za koje su provedeni izbori, i dostavlja ih Središnjem izbornom povjerenstvu BiH i
* Obavlja druge poslove sukladno zakonu i propisima Središnjega izbornog povjerenstva BiH.

1. **Opći i posebni uvjeti za imenovanje članova gradskog izbornog povjerenstva**

Za člana Gradskog izbornog povjerenstva može biti imenovana osoba koja ispunjava opće i posebne uvjete.

**Opći uvjeti** (članak 2.2. Izbornog zakona BiH):

* da je osoba s pravom glasa
* da je osoba s odgovarajućom stručnošću i iskustvom u provedbi izbora.

**Posebni uvjeti** (članak 2. Naputka o utvrđivanju kvalifikacija, broja i imenovanju članova izbornog povjerenstva osnovne izborne jedinice u Bosni i Hercegovini):

* da ima prebivalište u Općini/Gradu Livno (*Izuzetno: Član izbornog Povjerenstva može biti osoba sa prebivalištem iz druge općine ukoliko-nema kandidata sa prebivalištem u općini/gradu Livnu koji ispunjavaju uvjete tražene javnim oglasom*)
* da ima završen fakultet, VII/I stupanj stručne spreme ili završen fakultet Bolonjskog sustava studiranja sa najmanje 180 ECTS,
* da posjeduje iskustvo u provedbi izbora (*Izuzetno: član izbornoga povjerenstva može biti osoba koja ima VII/I stupanj stručne spreme, završen pravni fakultet, odnosno završen pravni fakultet Bolonjskog sustava studiranja sa najmanje 180 ECTS, bez izbornog iskustva*).

**Pod iskustvom u provedbi izbora podrazumijeva se:**

* članstvo u izbornome povjerenstvu
* članstvo u biračkome odboru na izborima obuhvaćenima Izbornim zakonom BiH
* sastav izbornoga povjerenstva je multietničan, tako da odražava zastupljenost konstitutivnih naroda, uključujući i ostale, u izbornoj jedinici za koju se tijelo nadležno za provedbu izbora osniva, vodeći računa o posljednjem popisu stanovništva provedenom na državnoj razini
* sastav izbornoga povjerenstva u pravilu će odražavati ravnopravnu zastupljenost spolova. Ravnopravna zastupljenost spolova postoji u slučaju kada je jedan od spolova zastupljen s najmanje 40% od ukupnog broja članova izbornog povjerenstva (članak 2.14 Izbornog zakona BiH).

1. **Nespojivost s pozicijom člana gradskog izbornog povjerenstva**

Za člana Gradskog izbornog povjerenstva ne može biti imenovana osoba:

* Koja se ne može kandidirati u smislu odredbi članaka 1.6, 1.7 i 1.7a Izbornog zakona Bosne i Hercegovine;
* Koja je član najvišeg izvršno-političkog tijela političke stranke ili koalicije (predsjednik, potpredsjednik, glavni tajnik ili član izvršnog odbora ili glavnog odbora);
* Koja je nositelj izabranog mandata ili je član izvršnog tijela vlasti, osim u slučajevima predviđenim člankom 2.12 stavak (4) Izbornog zakona Bosne i Hercegovine;
* Koja je kandidat za izbore za bilo koju razinu vlasti;
* Kojoj je u posljednje četiri godine izrečena kazna za radnju koja predstavlja težu povredu izbornih zakona ili propisa, za koju je osobno odgovorna, računajući od dana pravomoćnosti odluke (članak 2.3. Izbornog zakona BiH);
* Koja obavlja izvršnu funkciju, kako je utvrđeno odredbama članka 1.8. Izbornog zakona, odnosno osoba koju je na dužnost imenovalo Vijeće ministara BiH, Vlada Federacije BiH, Vlada Republike Srpske, Vlada županije/kantona i Općinsko/Gradsko vijeće;
* Član Gradskog izbornog povjerenstva ne može biti zastupnik, odnosno punomoćnik političkog subjekta koji sudjeluje na izborima, niti osoba koja je pravomoćnom sudskom presudom osuđena na kaznu zatvora u trajanju od šest mjeseci ili dulje (članak 2.12. (7) Izbornog zakona BiH).

1. **Potrebni dokumenti**

* Prijava na javni oglas sa kontakt podacima i kraćim životopisom
* Uvjerenje o državljanstvu (ne starije od 6 mjeseci)
* Izvod iz matične knjige rođenih
* Uvjerenje o prebivalištu izdano od nadležnog tijela – PBA-3 obrazac (ne starije od 3 mjeseca)
* dokaz o stručnoj spremi (ovjerena kopija diplome o stečenoj stručnoj spremi, nostrificiranu-priznatu diplomu ukoliko fakultet nije završen u Bosni i Hercegovini, uključujući i diplome stečene nakon 06.04.1992. godine, u nekoj od država nastalih raspadom SFRJ, a sukladno propisima nadležnog tijela koje vrši nostrificiranje-priznavanje inozemnih diploma)
* dokaz o iskustvu u provođenju izbora (potvrda Općinskog izbornog povjerenstva o radu na biračkom mjestu, rješenje o imenovanju u Općinsko izborno povjerenstvo ili birački odbor)
* vlastoručno potpisana i od nadležnog tijela ovjerena izjava o nepostojanju smetnji iz točke IV. ovog oglasa
* vlastoručno potpisana i od nadležnog tijela ovjerena izjava o nacionalnoj pripadnosti

**Dokumenti za dodatno bodovanje:**

* dokaz o znanstvenom zvanju i/ili položenom pravosudnom ispitu i/ili nositelju pravosudne funkcije i/ili prisustvu jednoj ili više obuka u organizaciji Središnjeg izbornog povjerenstva BiH

Dokumenti koje kandidati predaju uz prijavu na javni oglas trebaju biti u originalu ili ovjerene fotokopije i neće se vraćati.

Pisane prijave se podnose:

**Grad Livno**

**Gradsko vijeće**

**Povjerenstvo za izbor, imenovanja i administrativna pitanja Gradskog vijeća Livno**

**Trg branitelja Livna 1, Livno**

Prijave s potrebnom dokumentacijom podnose se u zatvorenoj kuverti s naznakom ,PRIJAVA NA JAVNI OGLAS — NE OTVARATI“, a predaju se u prijemnom uredu Grada Livna.

1. **Rok za podnošenje prijava na javni oglas**

Prijave na javni oglas podnose se u roku od 8 (osam) dana od dana objavljivanja javnog oglasa u dnevnim novinama Večernji list BH.

Nepotpune i neblagovremene prijave neće se razmatrati.

S kandidatima koji ispunjavaju uvjete javnog oglasa Povjerenstvo za izbor, imenovanja i administrativna pitanja Gradskog vijeća Livno obavit će intervju, nakon čega će sačiniti rang-listu s redoslijedom kandidata prema uspjehu postignutom na intervjuu. Način provođenja intervjua utvrdit će Povjerenstvo. O vremenu intervjua kandidati će biti blagovremeno obaviješteni.

Za kandidata koji ne dođe na zakazani intervju smatrat će se da je odustao od daljnjeg sudjelovanja.

Za sve informacije kandidati se mogu obratiti na telefon 034/206-186 i 034/206-193.

Javni oglas će se objaviti na oglasnoj ploči i službenoj web stranici Grada Livna, radio-postaji ,,Radio-Livno“ i dnevnim novinama Večernji BH list.

Broj: 01-02-2307/23

Livno, 3.7.2023. godine

**D O P R E D S J E D N I K**

**Ivan Periša**